《将别故居迁小山堂之西偏感赋 其二》
清代·庄宇逵

卅年枯菀小沧桑，为惜鹪枝去住忙。相识黄鹂啼四五，重来燕子感寻常。

床头有剑生光气，家具惟书自料量。他日经过成故里，双松回首尚青苍。

作者简介：（?—1813）江苏武进人，字达甫。诸生。嘉庆初举孝廉方正。以经学教授乡里以终。工诗，不专主一家。有《春觉轩诗文集》、《群经辑诂》。